คือเดือนนี้หนูเป็นประจำเดือนแล้วค่ะตอนต้นเดือนวันที่9ต.ค.แล้วก็หมดวันที่16ต.ค. แล้ววันที่18ต.ค.หนูก็มีอะไรกับแฟน แล้วก็อีกครั้งคือวันที่22ต.ค. แล้ววันที่24ต.ค.(วันนี้)ปจด.หนูมาอีกรอบสีแดงสดตอนที่มาหนูไม่รู้ว่ามาตอนไหนเพราะนอนหลับพอตื่นมามันเลอะกางเกงหนูก็เลยอาบน้ำเปลี่ยนมาใส่ผ้าอนามัย ตั้งแต่เช้าถึงเที่ยงรู้สึกว่ามันมาน้อยเหมือนตอนปจด.ใกล้จะหมด คือตอนนี้หนูกังวลมากค่ะ
สวัสดีค่ะ หากประจำเดือนมาในวันที่ 9 ต.ค. แล้วในวันที่ 24 ต.ค.ได้มีเลือดออกมา เลือดดังกล่าว อาจเป็น1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่มักปวดท้องน้อยร่วมด้วย มีตกขาวที่ผิดปกติ มีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น5. การผลิตฮอร์ดมนของรังไข่ผิดปกตืแนะนำให้สังเกตอาการไปก่อน หากเลือดที่ออกมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือออกแบบกะปริดกะปรอยมาอีกเรื่อยๆ หรือมีปวดท้องน้อย มีตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะ